Ολύμπια Λάρισας (καλαθοσφαίριση ανδρών)

Αυτό το λήμμα αφορά το σύγχρονο τμήμα καλαθοσφαίρισης ανδρών της Ολύμπιας Λάρισας. Για την ομώνυμη ομάδα πριν το 2009, δείτε: Γ.Ε. Ολύμπια Λάρισας.

Ο Γυμναστικός Σύλλογος Ολύμπια Λάρισας είναι ελληνικό αθλητικό σωματείο με έδρα την πόλη της Λάρισας στη Θεσσαλία. Επίσημο έτος ίδρυσής του είναι το 2009, ωστόσο αποτελεί συνέχεια προϋπάρχοντος σωματείου, της Γ.Ε. Ολύμπια Λάρισας. Οι αθλητές του αγωνίζονται με χρώματα το πορτοκαλί, το μπλε και βοηθητικά το λευκό. Το ανδρικό τμήμα καλαθοσφαίρισης αποτελεί νομικά ερασιτεχνικό σωματείο. Χρησιμοποιεί ως έδρα το Δημοτικό Κλειστό Γυμναστήριο Νεάπολης Λάρισας, χωρητικότητας 3.958 θέσεων.Κλειστό Γυμναστήριο Νεάπολης, πληροφορίες στον ιστότοπο Stadia.gr.

 Ιστορική αναδρομή 
Προκάτοχος της ομάδας είναι η Γ.Ε. Ολύμπια Λάρισας, ιστορικός σύλλογος της πόλης που ιδρύθηκε το 1979, από τις τάξεις του οποίου πέρασαν διακεκριμένοι αθλητές, όπως οι Νίκος Οικονόμου, Δήμος Ντικούδης, Γιώργος Πρίντεζης κ.ά.

Το 2009 οι δύο ισχυρότεροι σύλλογοι καλαθοσφαίρισης της Λάρισας, η Α.Ε.Λ. 1964 - Γ.Σ. και η Ολύμπια Λάρισας, η οποία αντιμετώπιζε οικονομικά προβλήματα, συγχωνεύτηκαν για να συγκροτήσουν από κοινού ένα πιο ανταγωνιστικό σύλλογο, με σκοπό να συγκεντρώσει το καθολικό ενδιαφέρον του φίλαθλου κοινού της πόλης. Το όνομα του νέου συλλόγου αποτελεί συνδυασμό των παλαιών ονομάτων: πριν το «Ολύμπια Λάρισας» προστέθηκε το «Γυμναστικός Σύλλογος», όνομα που έφερε η Α.Ε.Λ. 1964 μετά τη συγχώνευσή της με το τμήμα καλαθοσφαίρισης του Γυμναστικού Σύλλογου Λάρισας.

Έπειτα από 7 χρονιές στην Α1, (2002-03 και για 6 συνεχόμενες χρονιές μεταξύ 2004-2010), το 2009-10 ο ΓΣ Ολύμπια Λάρισας πλέον, λαμβάνοντας μέρος στο Πρωτάθλημα της Α1 Εθνικής Κατηγορίας, κατέλαβε την τελευταία θέση του βαθμολογικού πίνακα με άμεση συνέπεια τον υποβιβασμό.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.

Την επόμενη χρονιά, 2010-11, εντάχθηκε στο δυναμικό της Β' Εθνικής, όπου ως ερασιτεχνική πλέον ομάδα μπορούσε να εξυγιανθεί οικονομικά. Παρ' όλα αυτά δεν έλαβε μέρος στους αγώνες και τοποθετήθηκε στην τελευταία θέση της βαθμολογίας.

Από την αγωνιστική περίοδο 2011-12 ο σύλλογος της Λάρισας γύρισε σελίδα, συμμετέχοντας στο τοπικό του Πρωτάθλημα, με την πρόθεση να αξιοποιήσει λαρισαίους αθλητές.«Νέα εποχή στην Ολύμπια Λάρισας!» , άρθρο στον ιστότοπο SuperBasket.gr, 6 Ιουλίου 2011. Στην τελική βαθμολογική κατάταξη κατέλαβε την 4η θέση.«Πρωταθλητής ο Παλαμάς» , άρθρο στον επίσημο ιστότοπο της Ε.Σ.ΚΑ.Θ., Απρίλιος 2012.

Κατά την αγωνιστική περίοδο, 2012-13, ο Γ.Σ. Ολύμπια Λάρισας, έλαβε μέρος στο Πρωτάθλημα της Α1 Κατηγορίας Ανδρών που διοργανώνει η Ε.Σ.ΚΑ.Θ., ολοκληρώνοντας τις αγωνιστικές του υποχρεώσεις στη 10η και τελευταία θέση του 1ου Ομίλου.«Α1 ΕΣΚΑΘ - 1ος όμιλος 2012-2013» , άρθρο στον ιστότοπο KarditsaLive.net.

Πλέον, ο σύλλογος περιορίζεται μόνο σε επίπεδο ακαδημιών.

Παραπομπές

 Εξωτερικοί σύνδεσμοι 

Olympia Larissa, πληροφορίες για το σύλλογο στον ιστότοπο της FIBA Europe (με αφορμή το EuroChallenge του 2009-10).
Κλειστό Γυμναστήριο Νεάπολης, πληροφορίες στον ιστότοπο Stadia.gr.

Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις ομάδων καλαθοσφαίρισης το 2009